[{"text_idx": "#000007", "text": "Mis diwethaf daeth 34 o fechgyn ifanc a rhai yn eu harddegau o bob rhan o Orllewin Cymru at eigilydd yn Hive, ym Mharc Gwyliau Bluestone ger Arberth yn Sir Benfro, ar gyfer eu hymarfer llawn cyntaf erioed o gangen Gorllewin Only Boys Aloud."}, {"text_idx": "#000008", "text": "Ar o\u0302l ymarfer mewn grwpiau llai ym Mhenfro, Caerfyrddin a Cheredigion, dyma oedd y tro cyntaf i aelodau OBA y Gorllewin ganu gyda\u2019i gilydd mewn ymarfer rhanbarthol llawn! Ym mis Gorffennaf bydd y cantorion yn ymuno ag aelodau OBA eraill o Dde a Gogledd Cymru i gynnal cyfres o gyngherddau i ddathlu penblwydd Aloud yn 10 oed."}, {"text_idx": "#000011", "text": "\u201cRoedden nhw\u2019n hollol anhygoel o ystyried mai dyma\u2019r tro cyntaf iddyn nhw lwyddo i ddod at ei gilydd fel un co\u0302r. Oherwydd y pandemig, maen nhw\u2019n aml wedi gorfod ymarfer o bell neu mewn grwpiau llai, felly roedd hon yn foment arbennig iawn iddyn nhw i gyd; roedden nhw\u2019n ysbrydoliaeth go iawn.\u201d"}, {"text_idx": "#000014", "text": "\u201cRoedd hon yn foment mor bwysig i\u2019r bechgyn. Ar o\u0302l misoedd o ymarfer yn eu corau unigol, dyma\u2019r cyfle cyntaf i ni ei gael i ddod a\u0302 nhw i gyd at ei gilydd o dan yr un to, fel un co\u0302r."}, {"text_idx": "#000015", "text": "\u201cRwy\u2019n hyderus y byddan nhw i gyd yn dychwelyd i\u2019w hymarferion wythnosol wedi\u2019u hysbrydoli gan effaith gadarnhaol yr ymarfer ddydd Sul. I lawer, mae\u2019r co\u0302r bellach yn rhan bwysig o\u2019u bywydau cymdeithasol ac mae hynny\u2019n rhan mor annatod o hanfod Only Boys Aloud."}, {"text_idx": "#000016", "text": "\u201cFe allwn ni weld, yn uniongyrchol, sut y gall OBA wneud gwahaniaeth gwirioneddol i fywydau\u2019r bechgyn ifanc yma, a bydd y recordio a\u2019r cyngherddau sydd ar y gweill yn brofiad arbennig iawn i\u2019r rhai sy\u2019n cymryd rhan.\u201d"}, {"text_idx": "#000017", "text": "\u201cOnd mae\u2019r broses yr un mor bwysig a\u0302\u2019r digwyddiadau mawr. Bydd yr ymarferion wythnosol, yn ogystal a\u0302\u2019r ymarferion llawn hyn, wedi cael cymaint o effaith ar y bechgyn i gyd ac wedi gwneud gwahaniaeth go iawn, a dyna pam mae Only Boys Aloud mor bwysig.\u201d"}, {"text_idx": "#000018", "text": "Cafodd y bobl ifanc hefyd fwynhau sesiwn adeiladu ti\u0302m yn ystod eu hymweliad ddydd Sul, wrth i staff o Bluestone fynd a\u0302 nhw ar weithgaredd weiren wib \u201cAdrenaline\u201d yn yr Hive."}, {"text_idx": "#000020", "text": "\u201cRoedd yn wych i\u2019r bechgyn allu gwneud y sesiwn adeiladu ti\u0302m gyda\u2019i gilydd. Roedd yn bleser eu gweld nhw\u2019n tynnu \u2019mlaen ac roedd yn cyfoethogi\u2019r cyfeillgarwch a oedd eisoes yn datblygu. Bydd cyfeillgarwch gydol oes a lefelau hyder uwch ymhlith canlyniadau uniongyrchol y prosiect yma.\u201d"}, {"text_idx": "#000021", "text": "Lansiwyd Sefydliad Bluestone yn 2010 ac mae wedi dosbarthu dros \u00a3250,000 mewn grantiau ledled Sir Benfro. Mae\u2019r Sefydliad yn ymdrechu i helpu pobl i helpu eu hunain ac yn bennaf mae\u2019n cynorthwyo prosiectau sy\u2019n perthyn i gategori\u0308au economaidd, cymdeithasol ac amgylcheddol."}, {"text_idx": "#000022", "text": "Diolch Bluestone am eich cefnogaeth ddiflino. Rydym yn edrych ymlaen ar gyfer ymarfer rhanbarthol nesaf OBA y Gorllewin yn barod! Gwnewch yn siw\u0302r eich bod yn ein dilyn ar y cyfryngau cymdeithasol i gael gwybod beth sydd ar y gweill."}, {"text_idx": "#000024", "text": "Drwy gyfrannu heddiw, fe fyddwch yn rhan o stori Aloud, yn ein helpu i roi profiadau cadarnhaol a all newid bywydau i bobl ifanc ledled Cymru."}, {"text_idx": "#000025", "text": "Aelodau Calon sy\u2019n cynnal curiad Elusen Aloud, ac maen nhw\u2019n chwarae rhan allweddol yn ein llwyddiant."}, {"text_idx": "#000026", "text": "P\u2019un a ydych chi eisiau rhedeg marathon neu drefnu eich her elusennol eich hun, gallwch helpu i gefnogi ein gweithgarwch yn eich ardal leol."}]